პანევროპული ინიციატივა **EURAXESS**

პანევროპული ინიციატივა[**EURAXESS**](http://ec.europa.eu/euraxess/)დაინტერესებულ პირებსინფორმაციას აწვდის კვლევისა და მეცნიერების სფეროში ფართო შესაძლებლობებზე. ეს არის ევროკომისიისა და ევროკავშირის კვლევით პროგრამაში ჩართული ქვეყნების ერთობლივი ინტერნეტ პორტალი, უნიკალური ინიციატივა, რომელიც ევროპის და სხვა ქვეყნების მეცნიერებს შესაძლებლობას აძლევს მიიღონ განახლებული ინფორმაცია კვლევის, დასაქმების და კარიერის განვითარების სხვა შესაძლებლობების შესახებ. ინტერნეტ პორტალზე მონაცემები წარმოდგენილია ოთხი ძირითადი მიმართულების მიხედვით:

[**EURAXESS Jobs**](http://ec.europa.eu/euraxess/index.cfm/jobs/index)

პორტალის ამ ნაწილში მკვლევარებს საშუალება ეძლევათ მოიძიონ ვაკანსიები, საგრანტო კონკურსები, სწავლის დაფინანსების შესაძლებლობები ევროპის მასშტაბით. დაინტერესებულ მეცნიერებს შეუძლიათ პორტალზე თავიანთი რეზიუმეს ატვირთვა, რაც დამქირავებელ ორგანიზაციებს სასურველი მკვლევარის მოძიებას გაუადვილებს.

[**EURAXESS Services**](http://ec.europa.eu/euraxess/index.cfm/services/index)

პორტალის ეს ნაწილი აერთიანებს 5 ათასზე მეტ მომსახურების ცენტრს ევროპის 40 ქვეყანაში. მომსახურების ცენტრი დახმარებას უწევს მეცნიერსა და მის ოჯახს სხვა ქვეყანაში გადასვლის ორგანიზებაში. მომსახურება უფასოა და მისი დახმარებით შესაძლებელია ისეთი საკითხების შესახებ ინფორმირება, როგორიცაა: საცხოვრებლით უზრუნველყოფა, ვიზისა და მუშაობის უფლების მოპოვება, ენის კურსები, სკოლები, დაზღვევა და სამედიცინო მომსახურება.

[**EURAXESS Rights**](http://ec.europa.eu/euraxess/index.cfm/rights/index)

ამ ნაწილში შესაძლებელია ინფორმაციის მოძიება ისეთ საკითხებზე როგორიცაა: ევროპის კანონმდებლობა კვლევისა და მეცნიერების შესახებ, რეგულაციები /საკანონმდებლო ჩარჩო მეცნიერთა დასაქმების შესახებ, ამასთან ერთად მკვლევარებს საშუალება ეძლევათ მოიძიონ ინფორმაცია ქვეყანაში შესვლის მოთხოვნების, სოციალური დაზღვევისა და პენსიების შესახებ. განსაკუთრებული ყურადღება მახვილდება დოკუმენტზე: ,,The [**European Charter**](http://ec.europa.eu/euraxess/index.cfm/rights/europeanCharter) for Researchers and the Code of Conduct for the Recruitment of Researchers“

[**EURAXESS Links**](http://ec.europa.eu/euraxess/index.cfm/links/index/)

ვებ-პორტალის ეს ნაწილი წარმოადგენს კავშირების დამყარების ერთგვარ საშალებას და საინტერესო იქნება მათთვის, ვინც დანტერესებულია კოლაბორაციის შესაძლებლობებით ევროპაში და ევროპის ფარგლებს გარეთ.

პანევროპული ინიციატივის შესახებ დაწვრილებითი ინფორმაცია იხილეთ[**EURAXESS**](http://ec.europa.eu/euraxess/)ოფიციალურ [**ვებ-გვერდზე.**](http://ec.europa.eu/euraxess/index.cfm/jobs/index)